ھێرشی ھۆڵی کرۆکۆس سیتی

لە ٢٢ی ئازاری ٢٠٢٤ ھێرشێکی تیرۆرستی لەلایەن داعشەوە ئەنجامدرا، لە بەشی میوزیکیی ھۆڵی کرۆکۆس سیتی لە کراسنۆگۆرسک، مۆسکۆ.

ھێرشەکە لە ٢٢ی ئازاری ٢٠٢٤، نزیکەی کاتژمێر ٢٠:٠٠ بە کاتی مۆسکۆ ڕوویدا، ھێرشبەران بە شێوەیەکی ھەڕەمەکیانە ھێرشەکەیان ئەنجامدا، لە ھۆڵی مۆسیقای شارەوانی کرۆکۆس لە ئۆبلاستی کراسنۆگۆرسک، کە شارێکی ڕووسیایە لە لێواری ڕۆژاوای مۆسکۆ. بێجگە لە تەقەکردنی بە کۆمەڵ بەرامبەر خەڵکی مەدەنی، ھێرشبەران بەشی زۆری بیناکەیان سووتاند. بەپێی لێکۆڵینەوەکانی دوای ھێرشەکە، لانیکەم ١٤٤ کەس کوژراون و زیاتر لە ٥٥٠ کەسیش برینداربوون، ئەمەش بووە کوشندەترین ھێرشی تیرۆریستی لە ڕووسیا، لە دوای ھێرشەکانی ساڵی ٢٠٠٤.

دەوڵەتی ئیسلامی – ویلایەتی خۆراسان کە سەر بە دەوڵەتی ئیسلامییە و بنکەکەی لە ئەفغانستانە، لە بەیاننامەیەکدا لە ڕێگەی ئاژانسی ھەواڵنێری ئەعماق کە سەر بە داعشە، دوای ماوەیەکی کەم لە ھێرشەکە بەرپرسیارییەتی خۆی لە ھێرشەکە ڕاگەیاند.https://www.nytimes.com/2024/03/22/us/politics/isis-k-moscow-attack.html

 ھێرشەکە 
بڕیار بوو لە ٢٢ی ئازاری ٢٠٢٤، گرووپی میوزیکیی ڕووسی "پیکنیک" نمایشێکی چاوەڕوانکراو لە ھۆڵی کرۆکۆس ئەنجام بدەن.https://www.bbc.com/news/live/world-68642036?ns_mchannel=social&ns_source=twitter&ns_campaign=bbc_live&ns_linkname=65fde294b26acd1fbf32f7d8&Russian%20rock%20band%20was%20due%20to%20perform%20at%20concert%20hall&2024-03-22T20:12:25.268Z&ns_fee=0&pinned_post_locator=urn:asset:7dd801da-6255-4287-a191-5ad6f8a78c2c&pinned_post_asset_id=65fde294b26acd1fbf32f7d8&pinned_post_type=share نزیکەی کاتژمێر ٢٠:٠٠ (٣+ یوو تی سی)، پێش ئەوەی گرووپەکە دەست بە نمایشەکە بکەن، ژمارەیەک لە چەکداری دەمامکدار بە بەکارھێنانی تفەنگی ھێرشبەری شێوازی AK تەقەیان لە خەڵک و ئامادەبووانی ئەوێ کرد.https://www.cbc.ca/news/world/russia-moscow-concert-hall-attack-1.7152498https://www.reuters.com/world/europe/shooting-blast-reported-concert-hall-near-moscow-agencies-2024-03-22/ بەپێی ڕاپۆرتی ھێرشبەران (بەشی دەوڵەتی ئیسلامیی خۆراسان) لە ھێرشەکەدا چەقۆ و چەکی سووکیش بەکارھاتووە.

 زیانە گیانییەکان 
 +کوژراو بەپێی ڕەگەزنامە
 ڕەگەزنامەکوژراوان
  ڕووسیا 
  ١٣٦
  بیلاڕووس 
 ٣
  قرغیزستان 
 ٢
  ئەرمینیا 
 ١
  ئازەربایجان 
 ١
  مۆلدۆڤا 
 ١
  بەگشتی ١٤٤

لە ھێرشەکەدا لانیکەم ١٤٤ کەس کوژراون لەنێویاندا ژمارەیەکیان کە دواتر بەھۆی برینەکانیانەوە گیانیان لەدەستداوە، ٥٥١ کەسی دیکەش برینداربوون، ھەندێکیان بە سەختی برینداربوون. جگە لە تەقەی ڕاستەوخۆ، بەشێک لە مردنەکان بەھۆی ھەڵمژینی دووکەڵەوە بووە. بەپێی وتەی میخائیل موراشکۆ، وەزیری تەندروستیی ڕووسیا، لە ئەنجامی ھێرشەکەدا پێنج منداڵ برینداربوون و لانیکەم ٣ منداڵیش لە کوژراوەکان بوون.

 سەرچاوەکان 

پۆل:ڕووسیا